stanford-oval/wikipedia huggingface dataset:
מילון גרוב למוזיקה ומוזיקאים
הומור

שני ערכים על מלחינים שלא היו קיימים הופיעו במילון:
דאג הנריק אסרום-הלרופ (Dag Henrik Esrum-Hellerup) היה מושא לערך בדוי במהדורת מילון גרוב החדש למוזיקה ומוזיקאים ב-1980. שם משפחתו של אסרום-הלרופ לקוח מכפר דני ופרוור בקופנהגן. כותב הערך היה רוברט לייטון. אם כי הערך נכלל באנציקלופדיה, הוא הופיע במהדורה הראשונה בלבד. במהרה הדבר נחשף כמתיחה, הערך הוסר והחלל הריק מולא באיור.
גוליילמו באלדיני היה שמו של מלחין שלא היה קיים מעולם והיה מושא לערך בדוי במהדורת 1980. שלא כמו אסרום-הלרופ, הרי שבאלדיני לא היה המצאה מודרנית. שמו והביוגרפיה שלו נוצרו למעשה מאה שנים קודם לכן בידי המוזיקולוג הגרמני הנודע הוגו רימן. הערך בגרוב החדש נתמך בידי אסמכתה בדויה בצורת מאמר שלכאורה נכלל ב-'Archiv fur Freiburger Diozesan geschichte'. אף על פי שהערך הצליח להיכנס לאנציקלופדיה, הרי שבאלדיני נכלל בהדפסה הראשונה בלבד. הוא נחשף במהרה כמתיחה, והערך הוסר.
שבעה ערכים פרודיים, נכתבו בידי כותבים עבור מהדורת 1980, והרבה משחקי מילים מוזיקליים ו-in-jokes dictionary, פורסמו במהדורת פברואר 1981 של The Musical Times (שאף הוא נערך בידי סטנלי סיידי באותה עת).
ערכים אלה מעולם לא הופיעו במילון עצמו והם:
בראון, 'האם' (מארי) (נולדה ב-1550, נפטרה ב-3 בינואר 1611 בוופינג (Wapping)
Ear-flute
Hameln (Hamelin)
Khan't, Genghis (Tamburlaine) (b Ulan Bator, c1880; d New York, 22 Nov 1980)
Stainglit (Nevers), Sait d'Ail (fl Middle Ages) – i.e. 'Stanley Sadie', following the example of Luis van Rooten
Verdi, Lasagne ['Il Bolognese'] (b Bologna, 10 Oct 1813; d Naples, 15 March 1867)
הערות שוליים

↑  Scott Kennedy, Reference Sources for Small and Medium-sized Libraries (1999) p. 216.
↑  Grove Music Online
- online version of the 2001 edition
↑  "About Oxford Music Online".
↑  Foreign-language webpage showing the original dictionary entry
↑  Levison, Brian; Farrer, Frances (2007).
"How the Danes Discovered a New Composer".
Classical Music's Strangest Concerts: Extraordinary But True Stories From Over Five Centuries of Harmony and Discord. London: Robson Books. pp. 40–43. ISBN 978-1-86105-938-3.
↑  Oestreich, James R. (21 January 2001).
"Words on Music, 25 Million of Them".
The New York Times.
↑  Oestreich, James R. (21 January 2001).
"Words on Music, 25 Million of Them".
The New York Times.
↑  [Stanley Sadie and others] 'The New Grove', in The Musical Times, Vol. 122, no. 1656 (February 1981), pp. 89-91
| --- | --- |
בקרת זהויות :  GND: 1137291168
מעגל טוב

|  מידע כללי |
| --- | --- |
 מאת:  החיד"א
 שפת המקור:  עברית
 סוגה:  יומן מסעות
 הוצאה
 תאריך הוצאה:  תרפ"א -תרצ"ד
 מספר עמודים:  223
 
הספר מעגל טוב הוא יומן מסע שנכתב על ידי החיד"א (המאה ה-18) בעקבות מסעותיו כשד"ר עבור עניי חברון וירושלים.
מבנה ותוכן הספר

הספר מכיל בתוכו שלשה חלקים; חלק ראשון - על מסעו הראשון כשליח קהילת חברון למצרים, איטליה, אשכנז, צרפת, הולנד ואנגליה. חלק שני - על מסע ממנו לא שב למצרים, תוניסיה (שם הגיע ללא תכנון עקב התעללותו של רב החובל וחשש מפני אניות מלחמה רוסיות ששטו במימי הים התיכון), איטליה, צרפת, הולנד ושוב חזרה לאיטליה שם סיים את חייו, במהלך מסע זה נמנע מלחזור למדינות אשכנז עקב החשדנות הרבה ששודרה כלפיו במסעו הקודם. חלק שלישי - חידושי תורה אותם אסף תוך כדי מסעותיו.
בספר זה כולל החיד"א רשומות של כספים אותם אסף למען עניי חברון וארץ ישראל ומתעד בהם ממבטו את חיי הקהילות והתנהלותם במאה ה-18. במקומות רבים בספר זה מספר החיד"א על ביקורים באתרים בעלי חשיבות היסטורית וממלכתית כארמונות ורסאי, הספרייה הלאומית של פריז, גן החיות הלאומי באמסטרדם ועוד. כמו כן מתאר החיד"א בספרו מפגשים עם אישים רמי מעלה כמלך צרפת ונכבדים המקורבים אליו, פרנסי קהילות מפורסמות, רבנים חשובים ובינם ר' יעקב יהושע פאלק בעל ספר "פני יהושע" על הש"ס ועוד.
בנו של החיד"א, רבי ישעיה, הסביר שאביו לא רצה שהספר יודפס כדי שלא להסתכסך עם אנשים שהוזכרו לרעה בספרו ושלא לפגוע בצאצאיהם.
הערות שוליים

↑  שם הגדולים השלם, עמ' תמב
| --- | --- |
בקרת זהויות :  NLI: 987007304289905171  VIAF: 179124430   WorldCat (עם VIAF): 179124430 
ערך זה הוא קצרמרבנושא יהדות. אתם מוזמנים לתרום לוויקיפדיה ו.
לואי פרימה

| --- | --- |

צילום משנת 1947
 לידה:  7 בדצמבר 1910 ניו אורלינס, ארצות הברית 
 פטירה:  24 באוגוסט 1978 (בגיל 67) ניו אורלינס, ארצות הברית 
 שם לידה:  Louis Leo Prima 
 מוקד פעילות:  ארצות הברית 
 תקופת הפעילות:  1929–1975 (כ־46 שנים)
 מקום לימודים:  תיכון וורן איסטון, Jesuit High School 
 סוגה:  ג'אז - ניו אורלינס, סווינג, ג'מפינג בלוז, פופ, רוק
 שפה מועדפת:  אנגלית 
 כלי נגינה:  חצוצרה 
 חברת תקליטים:  קפיטול רקורדס, דוט רקורדס 
 בת זוג:  ג'יה מאיונה  1963–1978
 צאצאים:  Lena Prima, Louis Prima, Jr. 
 פרסים והוקרה:  כוכב בשדרת הכוכבים בהוליווד 
 www.louisprima.com
 פרופיל ב-IMDb
 
לואי פרימה (בכתיב צרפתי-אמריקאי: Louis Prima;‏ 7 בדצמבר 1910 ניו אורלינס, לואיזיאנה – 24 באוגוסט 1978 ניו אורלינס) היה זמר, זמר יוצר, חצוצרן ואמריקאי של מוזיקת ג'אז, סווינג וג'אמפ בלוז. נודע כבעל אישיות מוזיקלית שופעת חיים וכונה "מלך הסווינגרס". כשחקן ומדבב השתתף פרימה בסרטים של וולט דיסני (קולו של לואי, מלך הקופים). במהלך השנים סיגל לעצמו את האופנות המשתנות במוזיקה הקלה האמריקאית, בשנות ה-1920 השתלב בהרכב של מוזיקת דיקסילנד ג'אז ("ג'אז של ניו אורלינס") בן שבעה מוזיקאים בעיר הולדתו, אחר כך בשנות ה-1930 בהרכב "קומבו סווינג", בהמשך היה חבר בביג בנד משנות ה-1940, בשנות ה-1950 במוזיקת לאונג' בלאס וגאס. משנות ה-1950 ועד העשור השביעי של המאה ה-20 הרפרטואר שלו כלל גם מוזיקת ריתם אנד בלוז, רוק אנד רול, בוגי-ווגי ואף שירים וריקודים איטלקיים כמו טרנטלה. הצטיין באישיותו המוזיקלית שופעת החיים.
עם להיטיו נמנו "Sing Sing Sing" שנודע גם בביצועו הכלי של בני גודמן, "רק ג'יגולו" (של ליונלו קזו'צי Just a gigolo)
Angelina, Buena Sera
ביוגרפיה > ילדות וצעירות

לואי פרימה נולד בשנת 1910 ברובע הצרפתי של ניו אורלינס כבן למשפחת מוזיקאים איטלקים ממוצא סיציליאני שהיגרו לארצות הברית אחרי שהות קצרה בארגנטינה. אחיו הבכור לאון פרימה נודע כמנצח.
בילדות למד פרימה כינור וזכה בפרס ראשון בתחרות לכנרים חובבים. בגיל 12 התחיל להתמחות בנגינה בחצוצרה.
ביוגרפיה > התחלת הקריירה המוזיקלית

פרימה ניהל קריירה וחיים אישיים מלאי תהפוכות. החליף תכופות מקום, אישה וחברת הקלטות. פרימה ניגן באולם בניו אורלינס אך פוטר. הושפע בסגנון נגינתו וזמרתו על ידי לואי ארמסטרונג וקינג אוליבר. בשנת 1932 עבר לקליבלנד, אוהיו יחד עם אשתו הראשונה, לואיז פוליצי, אחר כך בשנת 1933 /שהה בשיקגו והקליט בה עם שלישייה שנקראה "הוצ'ה טריו" את תקליטיו הראשונים - Chinatown ו Dinah בחברת בלוברד. ב-1934 יחד עם נגן הקורנית רד ניקולס עבר לניו יורק בה הקים את השביעייה Louis Prima & his New Orleans Gang. משך בניו יורק את הערכתו של גאי לומברדו. הם הקליטו עבור חברת ברונסוויק והופיעו במועדוני הג'אז היוקרתיים ביותר של רחוב 52 במנהטן, בעיקר "Street Club". באותה תקופה נסע גם ללוס אנג'לס והופיע כאורח במספר סרטים, בין היתר במערבון "Rythm on the Range" בכיכובו של בינג קרוסבי (1936). בפברואר 1936 הלחין את אחת היצירות החשובות ששלו: Sing, Sing, Sing שהתפרסמה בביצועו הכלי של בני גודמן. שב לניו יורק על מנת להקליט בחברת דקא "Decca records". ב-1940 חתם חוזה חדש עם חברת Varsity ושינה את שם להקתו ל-Louis Prima & his Gleeby Rhythm Orchestra
דיסקוגרפיה

Breaking It Up!  (1953)
The Wildest! (1957)
The Call of the Wildest (1957)
The Wildest Show at Tahoe (1958)
Las Vegas Prima Style (1958)
Hey Boy! Hey Girl! (1959)
Louis Prima (1959)
Strictly Prima (1959)
Louis and Keely! (1960)
Wonderland by Night (1960)
Doin' the Twist (1961)
The Wildest Comes Home (1962)
Let's Fly with Mary Poppins (1965)
פילמוגרפיה

1959: Hey Boy! Hey Girl!
1961: The Continental Twist
1967: ספר הג'ונגל
1999: Blast from the Past
1999: Louis Prima: The Wildest!
2010: Louis Prima: In Person!
2015: The Man from U.N.C.L.E.
2016: Allied
שם טוב גאגין

| --- | --- |

 לידה:  5 בספטמבר 1884 ט"ו באלול ה'תרמ"ד ירושלים 
 פטירה:  30 ביולי 1953 (בגיל 68) י"ח באב ה'תשי"ג מנצ'סטר 
 מקום פעילות:  ירושלים, מצרים ולונדון
 תקופת הפעילות:  ? – 30 ביולי 1953 
 חיבוריו:  כתר שם טוב, ועוד
 צאצאים:  מוריס גאגין 
 
הרב שם טוב גאגין (באנגלית: Shemtob Gaguine; ירושלים, ט"ו באלול תרמ"ד, 5 בספטמבר 1884 – תשי"ג, 30 ביולי 1953, מנצ’סטר) היה רב, דיין, ראש ישיבה, מחבר ספרים, ומשורר. כיהן כחבר בית הדין הרבני של קהילת קהיר, רב בקהילת הספרדים במנצ'סטר, ואב בית הדין לקהילות הספרדים בלונדון.
ביוגרפיה

נולד בירושלים לרבקה ולרב יצחק רפאל יחזקיהו גאגין, בן הרב שלום משה חי גאגין, נצר למשפחת גאגין. בילדותו התחנך ולמד בבית הספר דורש ציון, ובהמשך למד אצל הרב יעקב אלפיה.
בגיל 23 הוסמך להוראה ורבנות על ידי הרב חיים ברלין. בסוף שנת 1910 התארס עם פרומה ישינווסקי, אולם נראה שהחתונה בוטלה, והוא נישא בהמשך לרוזה בלטנר, ילידת קהיר. בשנת 1913 (ה'תרע"ג) הוזמן לשמש כדיין בקהילה היהודית בקהיר שבמצרים, ונמנה בתקופה זו גם עם דייני העדה האשכנזית. בתקופה זו הוצעה לו על ידי הרב חיים נחום אפנדי משרת חכם באשי בבגדאד שבעיראק, אך סירב.
בשנת 1920 (ה'תר"ף) מונה לשמש כרב הקהילה הספרדית בויתנגטון, מנצ'סטר שבאנגליה, ובימי כהונתו הנהיג סדרים חדשים בקהילה, ובעיקר בחינוך. בתקופת מינויו החל לשמש גם כחבר בית הדין של קהילת האשכנזים בעיר, עד לשנת 1926. בשנת 1920 החל לשמש גם כאב בית הדין של קהילת הספרדים בלונדון עד לשנת 1949, ושימש כמנהיג הרוחני והדתי של שתי הקהילות יחד.
בשנת 1926 (ה'תרפ"ו) החל לשמש כמנהל וראש מכללת וישיבת "אוהל משה ויהודית" ברמסגייט, שהוקמה ב-1869 לזכר יהודית מונטיפיורי בידי בעלה משה מונטיפיורי. בתפקיד זה שימש עד לשנת 1951. בשנת 1933 (ה'תרצ"ג) מונה בהוראת הממשל לסגן יו"ר ועד הרבנים באנגליה, ולראש ישיבת עץ חיים בלונדון.
בשנת 1939 היה מועמד למשרת הרב הראשי לתל אביב, אך לבסוף לא נבחר.
הלך לעולמו במנצ'סטר ב-30 ביולי 1953 (י"ח באב ה'תשי"ג).
בנו, הרב ד"ר מוריס גאגין, כיהן כרב בקהילת יוצאי ספרד ופורטוגל בויתנגטון, מנצ'סטר.
חיבוריו

כתר שם טוב, שבעה חלקים – טעמי המנהגים והשינויים בין נוסחי התפילות של הספרדים במזרח, ובין הספרדים שבמערב, ובין מנהגי האשכנזים
חיי היהודים בקוטשין: יכיל בו הגלויות, שגלו בני ישראל, אובדן עשרת השבטים, היהודים בעיר קוטשין ומנהגיהם
ספר פרקי שירה: פרק א. תפלות שונות, פרק ב. שירי כבוד ושמחה, פרק ג. שירי אבל וקינות למצבות פרק ד. ניבים צחים בחכמה ומוסר
חדושים על התלמוד – פרשנות לתלמוד בבלי
יהודית: קובץ דו שנתי : כולל בו מאמרים בעברית ובאנגלית לתורה ולמדעי היהדות, בעריכת: רבי טוב גאגין
ספר בקשת הלמדין: לר' אברהם בן ר' יצחק הבדרשי עם  פירוש וביאור המלות  (מודפס בסוף ספרו "פרקי שירה")
פחד יצחק : דרושים לפי רוח הזמן על סדר פרשיות התורה. יצא מכתב יד בשני כרכים על ידי מכון אהבת שלום, ירושלים תשפ"א.
חיבוריו > כתבי יד

רשימת כתבי יד, שטרם ראו אור
הערות והארות למדרש רבא ותנחומא
שו״ת לשואלים בלונדון וקריית חוצות
ביאור על חמישה חומשי תורה
התלמיד שואל והרב משיב
ביאור לפירוש הריקאנטי
גירסא דינקותא  - חידושים במסכתות שונות.
שירים למילה, פדיון, בר מצווה, חופה, קינות לאנשי שם, תפילות ועוד
רשמי מסע בספרד וצרפת
הערות שוליים

↑  ברכות, בעיתון החרות ירושלים, 18 בנובמבר 1910
↑  הבוקר, 15 ביוני 1939, באתר עיתונות יהודית היסטורית
| --- | --- |
בקרת זהויות :  NLI: 987007288309305171  CiNii: DA14504308  GND: 1053420226  ISNI: 0000 0000 8269 5205  LCCN: nr94042763  NTA: 073706728  VIAF: 76202435   WorldCat (עם VIAF): 76202435 
הרב גאגין בשנות ה-30 של המאה ה-20
הרב גאגין בתקופת כהונתו כרב במנצ'סטר
פאבל מוגילבץ

פבל סרגייביץ' מוגילבץ (ברוסית: Па́вел Серге́евич Могиле́вец; נולד ב-25 בינואר 1993 בקינגיספ שברוסיה) הוא כדורגלן רוסי, המשחק בעמדת הקשר.
קריירת מועדונים

פבל התחיל באקדמיית הנוער של זניט סנקט פטרבורג. ב-2011 הוא הופיע לראשונה במשחק ליגת הנוער הרוסית במחזור הראשון נגד טרק גרוזני. ב-2013 לוצ'אנו ספאלטי צירף אותו לקבוצה הבוגרת וב-19 במאי, במחזור ה-29 של ליגת העל פבל ערך הופעת בכורה במדי זניט מול וולגה ניז'ני נובגורוד, כאשר נכנס כמחליף בדקה ה-89 במקום קונסטנטין זיריאנוב שממנו הוא גם קיבל את סרט הקפטן. ב-20 באוגוסט מוגילבץ רשם הופעת בכורה בליגת האלופות במשחק נגד פאסוס די פריירה אחרי שהחליף את דני בדקה ה-80.
ב-27 בפברואר 2014 מוגילבץ הושאל מזניט לרובין קאזאן עד תום עונת 2013/14, שם הציג יכולת מרשימה וזכה למקום קבוע בהרכב. בעונת 2014/15 הקשר חזר לזניט, אך לא זכה להרבה זמן משחק ולרוב נשאר על הספסל המחליפים.
ביולי 2015 מוגילבץ עבר בהשאלה לרוסטוב עד לתום עונה 2015/16. ב-24 בפברואר 2017 פבל חתם ברוסטוב חוזה ל-3 שנים.
בפברואר 2018 עבר לרובין קאזאן. ב-16 באוקטובר 2020 עבר לחימקי.
ביולי 2021 עבר לניז'ני נובגורוד.
נבחרת לאומית

ב-26 במאי 2014 הופיע לראשונה במדי הנבחרת הבוגרת במשחק ידידות מול סלובקיה. כמו כן פבל החליף את רומן שירוקוב הפצוע במונדיאל 2014.
תארים

רוסיה זניט
אליפות רוסיה: 2014/15
רוסיה רוסטוב
מקום שני בליגת העל הרוסית: 2015/16
Queen II Tour

Queen II Tour היה סיבוב ההופעות השני של להקת הרוק הבריטית קווין, אשר החל ב-1 במרץ 1974 והסתיים ב-11 במאי באותה שנה, וזה נועד לקדם את אלבום האולפן השני שלה, Queen II. במסגרת סיבוב ההופעות הופיעה הלהקה בממלכה המאוחדת, וארצות הברית (לראשונה). במקור, סיבוב ההופעות היה אמור להמשך לאחר ה-11 במאי, אך תוכנית זו בוטלה מאחר שגיטריסט הלהקה, בריאן מיי לקה בצהבת, אשר הייתה תסמין לדלקת כבד. בלג השני במסגרת סיבוב זה הופיעה הלהקה לצד להקת מוט דה הופל. ההופעה שהתקיימה ב-31 במרץ הוקלטה והופצה בשנת 2014 כאלבום הופעה תחת השם Live at the Rainbow '74.
ב-1 במאי 1974, הלהקה קיימה הופעה בהאריסבורג ארצות הברית, במהלכה הופיע בריאן מיי שיכור לאחר שבילה עם גיטריסט להקת אירוסמית', ג'ו פרי.
רקע

ב-1 במרץ החלה קווין את סיבוב ההופעות השני בקריירה שלה על מנת לקדם את האלבום Queen II. ב-16 באפריל הופיעה הלהקה לראשונה באמריקה, וזו חיממה את הופעותיה של להקת מוט דה הופל. תלבושת הלהקה עוצבו על ידי מעצבת האופנה זנדרה רודס.
רשימת שירים

רשימת שירים זו מייצגת את השירים עמם הופיעה הלהקה בבית השדה של מכללת רג'יס, דנוור, ארצות הברית ב-16 באפריל 1974, וזו אינה מייצגת בהכרח הופעות נוספות שהתקיימו במסגרת סיבוב הופעות זה.
"Father to Son"
"Ogre Battle"
"White Queen (As It Began)"
"Great King Rat"
"Doing All Right"
"Son and Daughter"
"Keep Yourself Alive"
"Hangman"
"Seven Seas of Rhye"
"Liar"
הדרן
"Jailhouse Rock"
"Shake, Rattle and Roll"
"Stupid Cupid"
"Big Spender"
"Modern Times Rock 'n' Roll"
הופעות

| #> לג 1 - אירופה | תאריך> לג 1 - אירופה | עיר> לג 1 - אירופה | מדינה> לג 1 - אירופה | מתחם> לג 1 - אירופה |
| --- | --- | --- | --- | --- |
| 1. | 1 במרץ 1974 | בלקפול | אנגליה | גני ווינטר |
| 2. | 2 במרץ 1974 | איילסברי | אנגליה | אולם האספה של בורו |
| 3. | 3 במרץ 1974 | פלימות' | אנגליה | פלימות' גילדהול |
| 4. | 4 במרץ 1974 | פיינטון | אנגליה | תיאטרון הפסטיבל |
| 5. | 8 במרץ 1974 | סנדרלנד | אנגליה | אולם הנשפים לוקרנו |
| 6. | 9 במרץ 1974 | קיימברידג' | אנגליה | בורסת התירס של קיימברידג' |
| 7. | 10 במרץ 1974 | קרוידון | אנגליה | הגרייהאונד |
| 8. | 12 במרץ 1974 | לונדון | אנגליה | דגנהאם ראונדהאוס |
| 9. | 14 במרץ 1974 | צ'לטנהאם | אנגליה | בית העירייה |
| 10. | 15 במרץ 1974 | גלאזגו | סקוטלנד | המלכה מרגרט יוניון |
| 11. | 16 במרץ 1974 | סטירלינג | סקוטלנד | אוניברסיטת סטירלינג |
| 12. | 19 במרץ 1974 | קלית'ורפס | אנגליה | גני ווינטר |
| 13. | 20 במרץ 1974 | מנצ'סטר | אנגליה | אוניברסיטת מנצ'סטר |
| 14. | 22 במרץ 1974 | קנווי איילנד | אנגליה | הפדוקס |
| 15. | 23 במרץ 1974 | קרומר | אנגליה | ביתן הקישורים המלכותיים |
| 16. | 24 במרץ 1974 | קולצ'סטר | אנגליה | מרכז פנאי וודס |
| 17. | 26 במרץ 1974 | דאגלס | מאן | פאלאס לידו |
| 18. | 28 במרץ 1974 | אבריסטווית' | ויילס | אוניברסיטת ויילס |
| 19. | 29 במרץ 1974 | פנזאנס | אנגליה | גני ווינטר |
| 20. | 30 במרץ 1974 | טאונטון | אנגליה | אולם הנשפים המחוזי |
| 21. | 31 במרץ 1974 | לונדון | אנגליה | תיאטרון ריינבו |
| 22. | 2 באפריל 1974 | ברמינגהאם | אנגליה | ברברלה'ס |
לג 2 - ארצות הברית
| 23. | 16 באפריל 1974 | דנוור | ארצות הברית | בית השדה של מכללת רג'יס |
| 24. | 17 באפריל 1974 | קנזס סיטי | ארצות הברית | אולם ההנצחה |
| 25. | 18 באפריל 1974 | סנט לואיס | ארצות הברית | אולם קיל |
| 26. | 19 באפריל 1974 | אוקלהומה סיטי | ארצות הברית | זירת ג'ים נוריק |
| 27. | 20 באפריל 1974 | ממפיס | ארצות הברית | קולוסיאום אמצע הדרום |
| 28. | 21 באפריל 1974 | צ'אלמט | ארצות הברית | האולם האזרחי סנט ברנרד |
| 29. | 26 באפריל 1974 | בוסטון | ארצות הברית | תיאטרון אורפיאום |
| 30. | 27 באפריל 1974 | פרובידנס | ארצות הברית | תיאטרון הקונצרטים פאלאס |
| 31. | 28 באפריל 1974 | פורטלנד | ארצות הברית | אולם התערוכה |
| 32. | 1 במאי 1974 | האריסברג | ארצות הברית | זירת המופעים הלאומית |
| 33. | 2 במאי 1974 | אלנטאון | ארצות הברית | אג הול |
| 34. | 3 במאי 1974 | וילקס בארה | ארצות הברית | קינגס קולג' |
| 35. | 4 במאי 1974 | ווטרברי | ארצות הברית | תיאטרון פאלאס |
| 36. | 7 במאי 1974 | ניו יורק | ארצות הברית | תיאטרון אוריס |
| 37. | 8 במאי 1974 | ניו יורק | ארצות הברית | תיאטרון אוריס |
| 38. | 9 במאי 1974 | ניו יורק | ארצות הברית | תיאטרון אוריס |
| 39. | 10 במאי 1974 | ניו יורק | ארצות הברית | תיאטרון אוריס |
| 40. | 10 במאי 1974 | ניו יורק | ארצות הברית | תיאטרון אוריס |
| 41. | 11 במאי 1974 | ניו יורק | ארצות הברית | תיאטרון אוריס |
| 42. | 12 במאי 1974 | ניו יורק | ארצות הברית | תיאטרון אוריס |
משתתפים

פרדי מרקיורי - זמרה, פסנתר ותוף מרים
בריאן מיי - גיטרה, שירה מלווה וזמרה
רוג'ר טיילור - תופים, שירה מלווה וזמרה
ג'ון דיקון - גיטרת בס ושירה מלווה
דיסקוגרפיה

Queen (iTunes deluxe edition) - 2011
Queen II (iTunes deluxe edition) - 2011
Live at the Rainbow '74 - 2014
סקוט היים

| --- | --- |

 לידה:  26 בספטמבר 1966 (בן 58) האצ'ינסון, ארצות הברית 
 מדינה:  ארצות הברית 
 מקום לימודים:  אוניברסיטת קנזס, אוניברסיטת קולומביה 
 שפות היצירה:  אנגלית 
 תקופת הפעילות:  מ-1993 
 בן או בת זוג:  מייקל לבנטל 
 פרסים והוקרה:  פרס למדא לספרות 
 heim.etherweave.com
 
סקוט היים (באנגלית: Scott Heim; נולד ב־26 בספטמבר 1966) הוא סופר אמריקאי מהעיר האטצ'ינסון שבקנזס. כיום מתגורר במסצ'וסטס. ספרו הראשון, "עור מסתורי", שהוא אוטוביוגרפי למחצה, ראה אור ב־1996.
ביוגרפיה

היים נולד בהאטצ'ינסון, שם גדל בקהילה חקלאית. משנת 1989 למד לתואר ראשון באנגלית ובתולדות האמנות באוניברסיטת קנזס בעיר לורנס. בשנת 1991 קיבל תואר שני בספרות אנגלית. למד כתיבה בתוכנית התארים האקדמאיים האמריקאית "M.F.A.", באוניברסיטת קולומביה, שם כתב את ספרו הראשון. הרומן הבא שלו "ביראת כבוד", יצא בשנת 1997 והשלישי, "אנו נעלמים", יצא בשנת 2008. הספר זכה בפרס למדא לספרות לשנת 2009 בקטגוריית סיפורת הומוסקסואלית.
היים זכה במלגות מטעם ועדת האמנות הלונדונית ומטעם מכון סאנדנס בזכות העיבוד הקולנועי לספרו הראשון.
לאחר מגורים של כ־11 שנים בעיר ניו יורק הוא עבר לבוסטון בשנת 2002.
ספרו "עור מסתורי" עובד למחזה שכתב המחזאי פרינס גומולבילאס, והוצג בסן פרנסיסקו; ב-2004, בעקבות המחזה, עובד הספר לסרט קולנוע בבימויו של גרג אראקי, על פי תסריט שהיים השתתף בכתיבתו, בכיכובם של ג'וזף גורדון לוויט, בריידי קורבט, מישל טרכטנברג, מרי לין רייסקוב ואליזבת שו.
עבודותיו > רומנים

עור מסתורי (1996)
ביראת כבוד (1997)
אנו נעלמים (2008)
עבודותיו > שירה

Saved From Drowing ‏(1993)
עבודותיו > תרומות נוספות

Waves: An Anthology of New Gay Fiction ‏(1994)
Best American Gay Fiction‏ (1996)
Boys Like Us: Gay Writers Tell Their Coming Out Stories, edited by Patrick Merla ‏(1996)
Personals: Dreams and Nightmares from the Lives of 20 Young Writers ‏(1998)
Best American Gay Fiction 3 ‏(1998)
Obsessed: A Flesh and the Word Collection of Erotic Memoirs ‏(1999)
Circa 2000: Gay Fiction at the Millennium ‏(1999)
Something Inside: Conversations With Gay Fiction Writers ‏(1999)
The Hot Spots: The Best Erotic Writing in Modern Fiction ‏(2001)
המוזיאון הלאומי למלחמת העולם השנייה

| --- | --- |


 מידע כללי
 סוג:  מוזיאון צבאי
 כתובת:  ניו אורלינס 
 מיקום:  לואיזיאנה 
 מדינה:  ארצות הברית 
 מבקרים בשנה:  706,664 (נכון ל־2017)
 הקמה ובנייה
 תקופת הבנייה:  ? – 6 ביוני 2000
 תאריך פתיחה רשמי:  6 ביוני 2000 
 קואורדינטות:  29°56′35″N 90°04′13″W﻿ / ﻿29.9431°N 90.0704°W﻿ / 29.9431; -90.0704
 www.nationalww2museum.org
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה המוזיאון הלאומי למלחמת העולם השנייה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה המוזיאון הלאומי למלחמת העולם השנייה(למפת לואיזיאנה רגילה) באטון רוז' ניו אורלינס שריבפורט לפאייט לייק צ'ארלס מונרו אלכסנדריה מיסיסיפי ארקנסו טקסס מפרץ מקסיקוהמוזיאון הלאומי למלחמת העולם השנייה(למפת לואיזיאנה מוגדלת) באטון רוז' ניו אורלינס שריבפורט לפאייט לייק צ'ארלס מונרו אלכסנדריה מיסיסיפי ארקנסו טקסס מפרץ מקסיקוהמוזיאון הלאומי למלחמת העולם השנייה
 
כלי רכב מאוספי המוזיאון מוצגים בחזיתו
המוזיאון הלאומי למלחמת העולם השנייה (באנגלית: National World War II Museum) של ארצות הברית שוכן בעיר ניו אורלינס ומתמקד בהצגת תרומתה של ארצות הברית לניצחון בעלות הברית במלחמת העולם השנייה, בפרט במערכה בנורמנדי.
תולדות המוזיאון

המוזיאון נפתח ב-6 ביוני 2000 תחת שמו הקודם, המוזיאון הלאומי ליום הע', אשר הוקדש לפלישה לנורמנדי. הוא הוקם בניו אורלינס משום שבעיר זו שכנו מפעלי תעשיות היגינס, החברה אשר פיתחה וייצרה את הנחתות הקלות (סירות היגינס) אשר היוו את כלי הנחיתה המרכזי בנורמנדי. כמו כן באוניברסיטת ניו אורלינס כיהן כמרצה ההיסטוריון הצבאי סטיבן אמברוז, אשר הנהיג את המהלך להקמת המוזיאון.
בשנת 2003 בחר הקונגרס של ארצות הברית במוזיאון לשמש כמוזיאון הלאומי למלחמת העולם השנייה. מאז מסונף המוזיאון למוסד הסמית'סוניאן. הוא הוקם ומורחב בסיוע כספים שהועברו על ידי מחלקת ההגנה של ארצות הברית ועל ידי תורמים שונים, לרבות תרומה גדולה מחברת בואינג.
בשנת 2005 גרמה סופת ההוריקן קתרינה נזק למוזיאון, ולאחריה הוא נסגר למשך שלושה חדשים.
בשנת 2010 ביקרו במוזיאון 406 אלף מבקרים.
מבנה המוזיאון ואוספיו

המוזיאון כולל שני ביתני תצוגה רב-קומתיים, שאולם מבואה גדול מחבר ביניהם. לאחרונה נוסף לו ביתן תצוגה נוסף, והשלמתו של ביתן תצוגה רביעי מתוכננת לשנת 2015.
אוספי המוזיאון כוללים מגוון של אמצעי לחימה של בעלות הברית ושל גרמניה במלחמת העולם השנייה, ובכללם רבים מדגמי המטוסים ששימשו את ארצות הברית, אשר תלויים מתקרות ביתני התצוגה. הם כוללים בין השאר מפציץ B-17 ומטוס תובלה מדגם דקוטה.
במוזיאון מספר תערוכות קבועות, ובכללן על חזית העורף במלחמה, תכנון הפלישה לנורמנדי, הפלישה עצמה והנחיתות שנערכו בזירת האוקיינוס השקט. נעשה בו שימוש רב בחומרי מולטימדיה, לרבות סרטים וראיונות מוקלטים עם עשרות מוותיקי המלחמה.
גלריה

מטוס דקוטה במוזיאון
סירת היגינס ותותחים במוזיאון
טנק שרמן במוזיאון
מרדכי אקלר

| --- | --- |

 לידה:  1850 משהד איראן 
 פטירה:  25 ביוני 1936 (בגיל 86 בערך) ה' בתמוז ה'תרצ"ו ירושלים פלשתינה
 מקום קבורה:  הר הזיתים
 תאריך עלייה:  25 בספטמבר 1927
 מדינה:  פלשתינה (א"י) 
 מקום פעילות:  משהד, מומביי, ירושלים.
 תקופת הפעילות:  ? – יוני 1936 
 חיבוריו:  עבודת התמיד, עולת שבת, פירוש לחמשה חומשי תורה.
 בת זוג:  יוכבד בת משה (אשתו הראשונה). יוכבד בת רפאל הכהן ובת ציון (אשתו השנייה)[דרוש מקור]
 אב:  רפאל
 
מולא מוראד אקלר בפתח ביתו
עמוד השער של סידורו - עבודת התמיד
הרב מרדכי אקאלר (מכונה מולא מוראד; ה'תר"י, 1850 – ה' בתמוז ה'תרצ"ו, 25 ביוני 1936) היה מתרגם ספרות דתית, רבם של אנוסי משהד.